سیدی علی رئیس

سیدی علی رئیس (پیدائش: 1498ء – انتقال: 1563ء) ایک عثمانی امیر البحر تھے۔

انہوں نے جنگ پریویزا (1538ء) میں ترک بحری بیڑے کے بائیں بازو کی قیادت کی تھی۔

بعد ازاں انہیں بحر ہند میں عثمانی بحریہ کے کماندار کی حیثیت سے ترقی دی گئی اور اس حیثیت سے ان کی 1554ء میں گوا، ہندوستان کے قریب پرتگیزی بحریہ سے چند جھڑپیں بھی ہوئیں۔

سیدی علی رئیس کی اصل شہرت ان کے سفرنامے مراۃ الممالک (1557ء) کی وجہ سے ہے جو انہوں نے ہندوستان سے استنبول واپسی کے پیدل سفر کی روداد کے طور پر لکھا ہے۔ اس کے علاوہ جہاز رانی اور فلکیات پر ان کی کتب مراۃ الکائنات اور کتاب المحیط: المحیط فی العلم الافلاک و البحور کے مشہور ہیں۔ ان کتب میں جہاز رانی کی تکنیک، سمت کے تعین کے طریقہ ہائے کار، وقت کے اندازے، قطب نما کے استعمال، ستاروں، شمسی و قمری تقویم، ہوا اور سمندری روؤں کے علاوہ عثمانی سلطنت کی حدود میں مختلف بندرگاہوں، ساحلی علاقوں اور جزائر کے بارے میں معلومات بھی شامل ہیں۔ ان کی کتب اردو اور انگریزی کے علاوہ عربی، فارسی، فرانسیسی، اطالوی، جرمن، یونانی اور روسی زبان میں بھی ترجمہ ہو چکی ہیں۔ یہ کتب عثمانی عہد کے بہترین ادبی شہپاروں میں شمار کی جاتی ہیں۔
جنوری 1563ء میں آپ استنبول میں انتقال کر گئے۔

1498ء کی پیدائشیں
1563ء کی وفیات
امیر البحر
اطالیہ میں سولہویں صدی
پرتگال میں سولہویں صدی
تاریخ ازبکستان
تاریخ بحرین
تاریخ سلطنت عثمانیہ
تاریخ سندھ
تاریخ عراق
تاریخ عمان
تاریخ گجرات
تاریخ لیبیا
ترک شخصیات
ترکی غیر افسانوی مصنفین
سلطنت عثمانیہ کے امیر البحر
سلطنت مغلیہ
سولہویں صدی کی عثمانی شخصیات
سولہویں صدی کی عثمانی عسکری شخصیات
عثمانی ملاح
قرون وسطی کی تاریخ ہندوستان
مصر میں سولہویں صدی
وسطی ایشیا کے مؤرخین
ہسپانیہ میں سولہویں صدی
عثمانی غیر افسانوی مصنفین
تاریخ گووا
مؤرخین ہندوستان